wickkiey/tamil-wikipedia-chunked huggingface dataset:
# சார்லஸ் ஜே. போரிங்

**சார்லஸ் ஜே. போரிங்** (*Charles J. Bowring*, பிறப்பு: ஆகத்து 27 1887, இறப்பு: சனவரி 16 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# சார்லஸ் ஜே. போரிங்

## வெளி இணைப்பு

கிரிக்கட் ஆக்கைவில் இருந்து கடைசியாகப் பார்க்கப்பட்ட திகதி அக்டோபர் 9 2011.
# ஜான் போயர்

**ஜான் போயர்** (*John Bowyer *, பிறப்பு: சூன் 18 1790, இறப்பு: பிப்ரவரி 3 1880), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1810-1828 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் போயர்

## வெளி இணைப்பு

ஜான் போயர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
# கே. எம். காதர் மொகிதீன்

**பேராசிரியர் கே. எம். காதர் மொகிதீன்** (K.M. Kader Mohideen) (பிறப்பு 5 சனவரி 1940) இந்திய யூனியன் முஸ்லிம் லீக் கட்சியின் தேசியத் தலைவர் ஆவார்.
# கே. எம். காதர் மொகிதீன்

## வாழ்க்கைக் குறிப்பு

தமிழ்நாட்டில் புதுக்கோட்டை மாவட்டத்தில் திருநல்லூர் என்ற கிராமத்தில் 5-1-1940ம் நாள் பிறந்தார்.  
ஆங்கிலம், அரபு, உருது, இந்தி, பார்ஸி போன்ற மொழிகளை நன்கறிந்தவர். சிறந்த பேச்சாளர்.
# கே. எம். காதர் மொகிதீன்

## வகித்த பொறுப்புகள்

- இந்திய யூனியன் முஸ்லிம் லீக்கின் தேசியப் பொதுச் செயலாளரும், தமிழ் மாநிலத் தலைவராகவும் இருந்தவர்.
- 2004-ஆம் ஆண்டில் வேலூர் மக்களவைத் தொகுதியிலிருந்து தேர்ந்தெடுக்கப்பட்டுள்ளார்.
- இஸ்லாமிய தமிழிலக்கியக் கழகத்தின் உலக ஒருங்கிணைப்பாளர்.
- *மணிச்சுடர்* இதழின் ஆசிரியர்.
- திருச்சி ஜமால் முகம்மது கல்லூரியில் 15 ஆண்டுகள் வரலாற்றுத்துறைப் பேராசிரியராகப் பணியாற்றினார்
# கே. எம். காதர் மொகிதீன்

## படைப்புகள்

- வாழும் நெறி
- குர்ஆனின் குரல்
- இஸ்லாமிய இறைக்கோட்பாடு
உட்பட ஆறு நூல்களை எழுதியுள்ளார்.  
செம்மொழி மாநாட்டில் தமிழகத்துக்கும், அரபகத்துக்கும் உள்ள தொடர்புகள் பற்றிய ஆய்வுக் கட்டுரை வழங்கி  
8 ஆண்டுகள் *தாருல் குர்ஆன்* இதழில் *'தமிழர்க்கு இஸ்லாம் வந்த மதமா? சொந்தமா?*<nowiki/>' எனும் தலைப்பில் தொடர் கட்டுரையை எழுதியுள்ளார்.
# கே. எம். காதர் மொகிதீன்

## பெற்ற விருதுகளும் கௌரவங்களும்

- முதுகலை வரலாற்றில் முதல் மாணவனாகத் தேறித் தங்கப் பதக்கம்
- இஸ்லாமியத் தமிழிலக்கியக் கழகத்தின் தமிழ்மாமணி விருது
- விடுதலைச் சிறுத்தைகள் இயக்கம் பிறை விருதும் உரூ.50000 பொற்கிழியும் வழங்கி கௌரவித்துள்ளது.
- தமிழ்நாடு அரசின் தகைசால் தமிழர் விருதினை 2025 ஆம் ஆண்டு பெற்றார்.
# கே. எம். காதர் மொகிதீன்

## இலட்சியம்

தமிழ் நாட்டில் திருக்குர்ஆன் பல்கலைக்கழகம் ஒன்றை அமைக்க வேண்டும் என்பதைத் தம் வாழ்வின் இலட்சியமாகக் கொண்டு செயல்பட்டு வருகிறார்.
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# சு. கலிவரதன்

**சு. கலிவரதன்** (பிறப்பு: அக்டோபர் 8 1950) தமிழக எழுத்தாளர், விழுப்புரம் வட்டத்தில் சாலையாம்பாளையம் எனுமிடத்தில் பிறந்த இவர் தற்போது புதுச்சேரி இலாசுப்பேட்டை அசோக் நகரில் வசித்து வருகின்றார்.
# சு. கலிவரதன்

## எழுதிய நூல்கள்

- உரைநடைத் தமிழ்
- உரை மலர்கள்
- சாதி ஒழிப்பும் தமிழ்க் கவிஞர்களும்
- உயர்ந்தவர்கள்
# சு. கலிவரதன்

## பெற்ற விருதுகள்

- டாக்டர் அம்பேத்கர் விருது (1998)
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# எஸ். எம். கனிசிஸ்தி

**எஸ்.எம். கனிசிஸ்தி** (பிறப்பு: சூலை 7 1937) இந்திய முஸ்லிம் எழுத்தாளர், இராமநாதபுரம் மாவட்டம், அபிராமத்தில் பிறந்த இவர் தற்போது சென்னை புதுத்தெரு வள்ளலார் குடியிருப்பில் வசித்து வருகின்றார். இவர் தமிழ்நாடு முஸ்லிம் பத்திரிகையாளர் சங்கத்தின் தலைவரும், இந்திய யூனியன் முஸ்லிம் லீக் தமிழகப் பிரிவு செய்தி தொடர்புச் செயலாளருமாவார்.
# எஸ். எம். கனிசிஸ்தி

## எழுதிய நூல்கள்

- இன்றைய முஸ்லிம் பெண்மணிகள்
- சமுதாய வீதியில் சன்மார்க்கப் பித்தன்
# எஸ். எம். கனிசிஸ்தி

## பெற்ற விருதுகளும் கௌரவங்களும்

- சிறந்த பத்திரிகையாளர் விருது
- நற்பணிச் செல்வர் விருது
- தமிழ்மாமணி விருது
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# இந்தியாவில் தயாரிக்கப்படும் வெளிநாட்டு மது

**இந்தியாவில் தயாரிக்கப்படும் வெளிநாட்டு மது** (*Indian Made Foreign Liquor*, சுருக்கமாக *IMFL*) என்பது மேலை நாட்டு கடின மது வகைகளான விஸ்கி, பிராந்தி, ரம், வோத்கா போன்றவற்றைக் குறிக்க இந்தியாவில் பயன்படுத்தப்படும் ஒரு பெயர். உள்நாட்டு மதுவகைகளான கள், சாராயம் போன்றவற்றிலிருந்து வெளிநாட்டு மதுவகைகளைப் வேறுபடுத்திக் காட்டுவதற்காக இப்பெயர் பயன்படுகிறது. இந்திய அரசு மற்றும் ஊடகங்களால் இப்பெயர் அதிகாரப்பூர்வமாக பயன்படுத்தப்படுகிறது.
# எச். ஏ. கான்

**எச். ஏ. கான்** (பிறப்பு: செப்டம்பர் 17, 1931) ஓர் இந்திய முஸ்லிம் எழுத்தாளர் ஆவார். வந்தவாசி எனுமிடத்தில் பிறந்த இவர், தற்போது சென்னையில் உள்ள, பரங்கிமலை கனகதிப்புரத்தில் வசித்து வருகின்றார். இவர் ஓய்வுபெற்ற அரசு அலுவலர்.
# எச். ஏ. கான்

## எழுதிய நூல்கள்

- இஸ்லாமிய ஆத்திசூடி
- இஸ்லாமியப் பாடல்கள்
- அறிவியல் அற்புதங்கள்
- சிறுவர் தோட்டம்
- பூத்த மலர்
- நோயின்றிக் குழந்தை வளர்ப்பது எப்படி?
உட்பட 25-க்கும் மேற்பட்ட நூல்களை எழுதியுள்ளார்.
# எச். ஏ. கான்

## பெற்ற விருதுகள்

- வி.ஜி.பி. நிறுவன விருது
- மழலைக் கவிஞர் விருது
- கவிச்சுடர் விருது
- இலக்கிய மாமணி விருது
# குமரி அபூபக்கர்

**குமரி அபூபக்கர்** (பிறப்பு: ஏப்ரல் 22 1938) தமிழ் இஸ்லாமியப் பாடகர். காஞ்சிபுரத்தில் பிறந்த இவர் தற்போது சென்னை அஸ்தினாபுரம் பொன்னியம்மன் கோயில் தெருவில் வசித்து வருகின்றார். வாலை மணி ஆசானிடம் முறைப்படி சங்கீதம் பயின்ற பாடகர். கவி கா. செரீபீன் சீறா விளக்கவுரைப் பாடலாகத் தமிழகம் மற்றும் வெளிநாடுகளில் பாடி புகழ் பெற்றார். அத்துடன் இஸ்லாமியத் தமிழிலக்கியப் பெருவிழாக்களில் இஸ்லாமிய இசைப் பாடல்களைத் தொடர்ந்தும் பாடி வருகின்றார்.
# குமரி அபூபக்கர்

## பெற்ற விருதுகளும் கௌரவங்களும்

புதுக்கல்லூரியில் நடைபெற்ற சீறா கருத்தரங்கில் சான்றோர் பெருமக்களால் இசையருவி பட்டம் பெற்றார்.  
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# சே. சாகுல் அமீது

**சே. சாகுல் அமீது** இந்திய முஸ்லிம் எழுத்தாளர், சென்னை அடையார் காந்திநகர், 1ம் மைன் ரோட்டில் வசித்துவரும் இவர் ஆய்வுத்துறைப் பேராசிரியரும், இலக்கிய ஆர்வலரும், புதுக்கவிதை, இஸ்லாமிய இலக்கியங்களில் ஈடுபாடுமிக்கவரும் புதுக் கல்லூரியில் தமிழ் ஆய்வுத்துறை வருகைதரு பேராசிரியருமாவார்.
# சே. சாகுல் அமீது

## எழுதிய நூல்

தமிழில் இஸ்லாமியப் புதுவகை இலக்கியம் ஓர் ஆய்வு
# சே. சாகுல் அமீது

## பெற்ற விருதுகளும் கௌரவங்களும்

சீறாப்புராணப் பரிசு - சென்னை கம்பன் கழகம்
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# கா. சாகுல் ஹமீது

**கா. சாகுல் ஹமீது** இந்திய முஸ்லிம் எழுத்தாளர், மதுரை, மேலடை ராணித்தெரு, வ.உ.சி. நகரில் வசித்துவரும் இவர் ஒரு இணைப் பேராசிரியரும், மதுரை நகைச்சுவைமன்றச் செயலாளரும், மதுரை வக்பு வாரியர் கல்லூரியின் தமிழ்ப் பேராசிரியருமாவார்.
# கா. சாகுல் ஹமீது

## எழுதிய நூல்

- தமிழில் கவிதை மொழிபெயர்ப்பு
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# ஜே. எம். சாலி

**ஜே. எம். சாலி** (பிறப்பு: ஏப்ரல் 10 1939), சிங்கப்பூர் தமிழ் இஸ்லாமிய எழுத்தாளர். எரவாஞ்சேரியில் பிறந்த இவர் தற்போது யசும் தெருவில் வசித்துவருகின்றார்.2015ம் ஆண்டின் சிறந்த தென்கிழக்கு ஆசிய இலக்கிய விருது பெற்றவரும், சிங்கப்பூர் தொலைக்காட்சி செய்தி ஆசிரியரும், பன்னூலாசிரியரும், பத்திரிகையாளரும், பல்வேறு இதழ்களில் சிறுகதைகள், தொடர்கதைகள், கட்டுரைகளை எழுதியவரும், இஸ்லாமியத் தமிழிலக்கியக் கழகத்தின் வெளிநாட்டுத் தொடர்பாளருமாவார்.
# ஜே. எம். சாலி

## எழுதிய நூல்கள்

- கனாக் கண்டேன் தோழி
- விலங்கு
- அலைகள் பேசுகின்றன
- தமிழகத்துத் தர்க்காக்கள்
- மாநபி கண்ட மருத்துவம்
- குத்துச் சண்டை வீரர் முகம்மது அலி
- புரூஸ்லி
- வெள்ளைக் கோடுகள்
- நோன்பு
உட்பட 40க்கும் மேற்பட்ட நூல்களை எழுதியுள்ளார்.
# ஜே. எம். சாலி

## பெற்ற விருதுகளும் கௌரவங்களும்

- தென்கிழக்கு ஆசிய இலக்கிய விருது 2015
- கண்ணன் சிறுவர் இதழ் நடத்திய நாவல் போட்டிப் பரிசு
- தமிழக அரசின் பரிசு (இருமுறை)
- காரைக்காலில் நடைபெற்ற 3ம் ஆண்டு இலக்கியப் பெருவிழாவில் பாராட்டு விருது  
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# மெத்தியூ போயர்

**மெத்தியூ போயர்** (*Matthew Bowyer*, பிறப்பு: சூலை 25 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1997-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# மெத்தியூ போயர்

## வெளி இணைப்பு

மெத்தியூ போயர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
# ஹாரி பிரிட்ஜர்

**ஹாரி பிரிட்ஜர்** (*Harry Bridger*, 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1795 ல், முதல்தர துடுப்பாட்டப் போட்டியில் பங்குகொண்டார்.
# ஹாரி பிரிட்ஜர்

## வெளி இணைப்பு

ஹாரி பிரிட்ஜர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
# தாமஸ் பாக்ஸ்

**தாமஸ் பாக்ஸ்** (*Thomas Box*, பிறப்பு: பிப்ரவரி 7 1808, இறப்பு: சூலை 12 1876), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 248 முதல்தர துடுப்பாட்டப் போட்டிகளில் கலந்து கொண்டுள்ளார். 1826-1856 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# தாமஸ் பாக்ஸ்

## வெளி இணைப்பு

தாமஸ் பாக்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
# தாமஸ் பாக்சால்

**தாமஸ் பாக்சால்** (*Thomas Boxall*,18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# தாமஸ் பாக்சால்

## வெளி இணைப்பு

பாக்சால் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
# ராபின் போய்ட்-மோஸ்

**ராபின் போய்ட்-மோஸ்** (*Robin Boyd-Moss*, பிறப்பு: திசம்பர் 16 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 153 முதல்தரத் துடுப்பாட்டப் போட்டிகளிலும், 83 ஏ-தரத் துடுப்பாட்டப் போட்டிகளிலும் கலந்து கொண்டுள்ளார். 1980-1987 ஆண்டுகளில், முதல்தரத் துடுப்பாட்டப் போட்டிகளில் பங்குகொண்டார்.
# ராபின் போய்ட்-மோஸ்

## வெளி இணைப்பு

ராபின் போய்ட்-மோஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
# ஜேம்ஸ் புரூக்

**ஜேம்ஸ் புரூக் ** (*James Brook*, பிறப்பு: பிப்ரவரி 7 1897, இறப்பு: சூலை 12 1989), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1923 ல், முதல்தர துடுப்பாட்டப் போட்டியில் பங்குகொண்டார்.
# ஜேம்ஸ் புரூக்

## வெளி இணைப்பு

ஜேம்ஸ் புரூக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
# மெத்தியூ பொய்டன்

**மெத்தியூ பொய்டன்** (*Matthew Boyden *, பிறப்பு: பிப்ரவரி 24 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1997-1999 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# மெத்தியூ பொய்டன்

## வெளி இணைப்பு

மெத்தியூ பொய்டன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
# ஐரோம் சர்மிளா

**ஐரோம் சானு சர்மிளா** (*Irom Chanu Sharmila*, பிறப்பு: மார்ச் 14, 1972) என்பவர் மணிப்பூரின் இரும்பு மங்கை என அழைக்கப்படுபவராவார். இவரை அவரது வட்டார மொழி மக்கள் *மெங்ஙௌபி* என அழைக்கின்றனர். மணிப்பூரில் நடந்த வன்முறைகளுக்கும் மற்றும் பிற வடகிழக்குப் பகுதிகளில் அதன் விளைவுகளுக்கும் காரணமான ஆயுதப்படை (சிறப்பு அதிகாரங்கள்) சட்டம், 1958ஐ [ASFPA] இந்திய அரசாங்கம் மீளப் பெறவேண்டும் என்று கூறி 2000ஆம் ஆண்டு நவம்பர் 2 அன்றிலிருந்து இவர் உண்ணாநிலைப் போராட்டம் இருந்துவந்தார். இது 500 வாரங்களுக்கும் மேல் தொடர்ந்து வந்தது. இதுவே உலகின் நீண்ட உண்ணாப் போராட்டமாகும்.  
ஆகஸ்ட் 9, 2016 அன்று தனது 16 ஆண்டுகால உண்ணாநிலை போராட்டத்தை முடித்துக் கொண்டார். மணிப்பூர் முதல்வர் ஓக்ரம் இபோபி சிங்கிற்கு எதிராகத் தாம் தேர்தலில் போட்டியிடப்போவதாகவும் அறிவித்தார்.
# ஐரோம் சர்மிளா

## உண்ணாநிலைப் போராட்டத்திற்கான முடிவு

நவம்பர் 2, 2000 அன்று மணிப்பூரின் இம்பால் பள்ளத்தாக்கில் உள்ள மலோம் என்ற சிற்றூரில் இந்தியப் படைத்துறையின் துணைப்படையான அசாம் ரைபிள்சினால் பேருந்து நிறுத்தமொன்றில் நின்றிருந்த பத்து குடிமக்கள் சுடப்பட்டு இறந்தனர். இந்த நிகழ்வு பின்னாளில் "மலோம் படுகொலை" என மனித உரிமை தன்னார்வலர்களால் குறிப்பிடப்படுகின்றது. 1988ஆம் ஆண்டின் தேசிய சிறார் வீரதீர விருது பெற்ற 18 வயது சினம் சந்திரமணி மற்றும் 62 வயதுடைய பெண்மணி லெய்சங்பம் இபெடோமி உட்பட கொலையுண்டவர்களின் படங்களை உள்ளூர் நாளேடுகள் விவரமாக பதிப்பித்திருந்தன. போராளி என ஐயுறும் எவரையும் காலவரையின்றி காவலில் வைக்க அதிகாரம் வழங்கும் ஆயுதப்படைகள் (சிறப்பு அதிகாரங்கள்) சட்டம், 1958 (AFSPA) மீளப்பெற வேண்டும் என்பதே இவரது முதன்மையான கோரிக்கையாகும்.  
உண்ணாநிலைப் போராட்டம் துவங்கிய மூன்றாம் நாளே சர்மிளா *தற்கொலை செய்து கொள்ள முயன்றதாக* காவல்துறையால் கைது செய்யப்பட்டு பின்னர் நீதித்துறை காவலில் வைக்கப்பட்டார். இந்தியக் குற்றவியல் சட்டத்தின்படி தற்கொலைக்கு முயலும் ஒருவரை ஓராண்டுக்கே சிறையிலடைக்க முடியும் என்பதால் அன்றிலிருந்து ஐரோம் சர்மிளா ஒவ்வொரு ஆண்டும் விடுதலை செய்யப்பட்டு மீண்டும் கைது செய்யப்பட்டு காவலில் வைக்கப்படுகிறார்.
# ஐரோம் சர்மிளா

## தேர்தல்

மக்கள் மீளெழுச்சியும் நீதியும் இணைந்தது என்னும் அரசியல் கட்சியை 18 அக்டோபர் 2016 ஐரோம் சர்மிளா நிறுவினார்.. 2017 அன்று நடக்கும் தேர்தலில் ஐரோம் சர்மிளா மணிப்பூர் முதல்வர் ஒக்ரோம் இபோபி சிங்கை எதிர்த்து தோபல் தொகுதியில் போட்டியிட்டார் இத்தேர்தல் முடிந்ததும் திருமணம் செய்து கொள்ளப் போவதாக கூறிய சர்மிளா ஒக்ரோம் இபோபி சிங்கை எதிர்த்து தோபல் தொகுதியில் வெறும் 90 ஓட்டு பெற்று தோல்வி அடைந்தார். அதன்பிறகு அரசியலில் இருந்தும் விலகப் போவதாக அறிவித்தார் ஆயுதப்படை (சிறப்பு அதிகாரங்கள்) சட்டம், 1958ஐ எதிர்ப்பதாகவும் உண்ணா விரதத்துக்கு பதில் உத்தியை மட்டுமே மாற்றியுள்ளதாகவும் கூறினார்
# கலிபோர்னியா தொழில்நுட்பக் கழகம்

**கலிபோர்னியா தொழில்நுட்பக் கழகம்** அல்லது **கலிபோர்னியா தொழில்நுட்பக் கல்வி நிலையம்** (*California Institute of Technology*) (வழக்கமாக **கால்டெக்** (Caltech) என்று அழைக்கப்படுகிறது) ஐக்கிய அமெரிக்காவில் கலிபோர்னியாவில் பசதேனாவில் உள்ள ஒரு தனியார் ஆய்வுப் பல்கலைக்கழகம். கால்டெக் அறிவியல் மற்றும் பொறியியல் துறையில் வலிமையான ஆறு கல்வி பிரிவுகளை கொண்டிருக்கிறது. லாஸ் ஏஞ்சல்ஸ் நகரின் வடகிழக்கில் சுமார் 11 மைல் (18 கி.மீ.) தொலைவில் அதன் முதன்மை வளாகம் 124 ஏக்கர் (50 ஹெக்டேர்) பரப்பில் அமைந்துள்ளது.  
உலகின் முன்னணி தொழில்நுட்ப கல்லூரிகளில் ஒன்றாக கருதப்படும் இப்பல்கலைக்கழகத்தின் முன்னாள் மாணவர் தொகை சிறியதாக இருந்த போதிலும் அவர்கள் 31 நோபல் பரிசுகளையும் 66 தேசிய அறிவியல் மற்றும் தொழில்நுட்பதிற்கான பதக்கங்களையும் இதுவரை வென்றுள்ளனர் .இதன் பல ஆராய்ச்சியாளர்கள் நாசா போன்ற அமெரிக்காவின் முன்னணி அமைப்புகளுடன் இணைந்து பணியாற்றி வருகின்றார்கள் .2011 இல் இக்கால்லூரிக்கு 1.77 பில்லியன் மானியதொகையும்332 மில்லியன் அராய்ச்சி தொடக்க நிதியும் கிடைத்துள்ளது.இக்கல்லூரிக்கும் மாசாச்சூசெட்சு தொழில்நுட்பக் கல்வி நிலையதிற்கும் இடையே நீண்ட காலமாக கல்வித்துறையில் போட்டிநிலவி வருகிறது
# கலிபோர்னியா தொழில்நுட்பக் கழகம்

## வரலாறு

### த்ரூப் கல்லூரி

கலிபோர்னியா தொழில்நுட்பக் கல்லூரியானது ஆரம்பத்தில் ஒரு தொழிற்பயிற்சி பள்ளியாக 1891 இல் உள்ளூர் அரசியல்வாதியும் தொழிலதிபரும் ஆன அமோஸ்.ஜி.த்ரூப் என்பவரால் பசதீனா(Pasadena) நகரில் தொடங்கப்பட்டது . 1920 ஆம் ஆண்டு கலிபோர்னியா தொழில்நுட்பக் கல்லூரி எனும் பெயரை பெறமுன் இக்கல்லூரியானது த்ரூப் பல்கலைகழகம் , த்ரூப் பலதொழில்நுட்பப் பயிலகம், மற்றும் த்ரூப் தொழில்நுட்ட்பக் கல்லூரி எனும் பல பெயர்களால் அழைக்கப்பட்டது.  
அமெரிக்காவில் அறிவியல் ஆராய்ச்சிகளின் தொடக்க காலங்களில் சிக்காகோ பல்கலைக்கழகத்தை சேர்ந்த ஜோர்ஜ் ஏலரி ஹேல் எனும் சூரிய வானியலாளர் ,மவுண்ட் வில்சன் அவதானிப்பு நிலையத்தை 1904 இல் உருவாக்கினார்.1907 இல் அவர் த்ரூப்பினுடைய வாரிய அறங்காவலர்களுள் ஒருவராவார் இணைந்து கொண்டார் .விரைவில் இவர்கள் பசதீனா நகரை ஒரு பிரதான அறிவியல் மற்றும் கலாச்சார பெறுமதியான இடமாக உருவாக்க தொடங்கினர்.ஜோர்ஜ் ஹேல்,1908 இல் ஜேம்ஸ்.ஏ.சேரர் என்பவரை நிர்வாகி மற்றும் நிதி திரட்டுனராக நியமித்தார். ஜேம்ஸ் சேரரின் முயற்சியால் கலிபோர்னியா தொழில்நுட்பக் கல்லூரியின் முதலாவது அறிவியல் ஆய்வுகூடம் கட்டப்பட்டது .இதற்கு சார்லஸ் கேட்ஸ் என்பவர் 25 ,000 அமெரிக்க டாலர்களை நன்கொடையாக வழங்கி உதவினார்.
# கலிபோர்னியா தொழில்நுட்பக் கழகம்

## வரலாறு

### உலகப்போர்கள்

1910 ஆம் ஆண்டில், த்ரூப் கல்லூரி அதன் தற்போதைய இடத்திற்கு நகர்த்தப்பட்டது . ஆர்தர் பிளெமிங் என்பவர் நிரந்தர வளாகத்திற்கான நிலத்தை நன்கொடையாக வழங்கினார். அப்போதைய ஜனாதிபதி தியோடர் ரூஸ்வெல்ட் மார்ச் 21, 1911 அன்று த்ரூப் கல்லூரியை மேற்கோள் காட்டி ஒரு அறிவிப்பை வெளியிட்டார் .அதில் அவர் கல்லூரியையும் , ஜோர்ஜ் ஹெலையும் பாராட்டி பேசினார் .  
அதே வருடத்தில் கலிபோர்னியா சட்டமன்றம் ஒரு மில்லியன் டாலர் வரவு செலவு திட்டத்தில் பொதுவாக நிதியளிக்கப்பட்டு இயங்கும் "கலிபோர்னியா தொழில்நுட்பக் கல்வி நிலையம்" எனும் மசோதா அறிமுகப்படுத்தப்பட்டது.
# கலிபோர்னியா தொழில்நுட்பக் கழகம்

## வளாகம்

இது 124 ஏக்கர் பரப்பளவில் அமைந்துள்ளது. முதன்மை வளாகம், கலிபோர்னியாவின் பசதேனா பகுதியில் உள்ளது.  
கஹில் வானியல், வானியற்பியல் மையம் புதிதாக கட்டப்பட்டது. லியோனோர் அன்னென்பேர்க் தொழில்நுட்ப, அறிவியல் மையம் 2009 ஆம் ஆண்டு தொடங்கப்பட்டது.
வாரன், காத்ரீன் வேதியியல் ஆய்வு மையம் 2010 ஆம் ஆண்டில் தொடங்கப்பட்டது. சூரிய சக்தியில் இயங்குவதற்காக, அதிகளவில் சூரிய மின்சாரமும் தயாரிக்கப்பட்டது.
# கலிபோர்னியா தொழில்நுட்பக் கழகம்

## நிர்வாகம்

இது லாப நோக்கமற்ற நிறுவனமாகத் தொடங்கப்பட்டது. இதை தேர்ந்தெடுக்கப்பட்ட 46 பேர் கொண்ட குழுவினர் நிர்வகிப்பர். ஒவ்வொருவரும் ஐந்து ஆண்டு காலம் பணியாற்றுவார். கல்வி நிறுவனத்தின் தலைவரை, இந்த குழு வாக்கெடுப்பின் மூலம் தேர்ந்தெடுக்கும். பத்து துணைத் தலைவர்களும், பிற அலுவலர்களும் இவர்களால் தேர்ந்தெடுக்கப்படுவர்.  
அனைத்து ஆசிரியர்களும், ஆய்வாளர்களும் வாக்களிக்க உரிமை உடைவர்கள் ஆவர். ஒரு திட்டத்தை செயல்படுத்த இவர்கள் வாக்களிக்கலாம். மாணவர் சேர்க்கை, கல்வித் தரத்தைக் கண்காணித்தல், பாடத்திட்டத்தை உருவாக்குதல் ஆகியன ஆசிரியர்களின் பணி.
# கலிபோர்னியா தொழில்நுட்பக் கழகம்

## கல்வி

இது ஆறு பிரிவுகளாகப் பிரிக்கப்பட்டுள்ளது உயிரியல், வேதியியல், பொறியியல், புவியியல், சமூகவியல், கணிதம், வானியல் ஆகியன. இது உலகின் முன்னணி கல்வி நிலையங்களில் ஒன்றாகத் திகழ்கிறது. குறிப்பிடத்தக்க ஆய்வுப் பல்கலைக்கழகங்களில் இதுவும் ஒன்று.
# கலிபோர்னியா தொழில்நுட்பக் கழகம்

## மாணவர்கள்

இங்கு மாணவர்களுக்கான தங்குமிடம் உள்ளது. மாணவர்கள் தங்களின் தங்குமிடத்திற்கு ஏற்ப, குழுக்களாகப் பிரிக்கப்படுவர்.
பிளாக்கர் ஹவுஸ், டேப்னி ஹவுஸ், இல்யோடு ஹவுஸ், ரிக்கெட்ஸ் ஹவுஸ் ருடோக் ஹவுஸ் என்ற குழுக்கள் உள்ளன. வெளிநாட்டு மாணவர்கள் குறிப்பிடத்தக்க அளவில் உள்ளனர்.
# கலிபோர்னியா தொழில்நுட்பக் கழகம்

## மாணவர்கள்

### விளையாட்டு

கூடைப்பந்தாட்டம், கால்பந்தாட்டம், நீச்சல், டென்னிஸ், கைப்பந்தாட்டம், நீர் போலோ உள்ளிட்ட விலையாட்டுகள் உண்டு. இவற்றிற்கான ஆண், பெண் குழுக்கள் உண்டு. என்.சி.ஏ.ஏ போட்டிகளிலும் பங்கெடுப்பர். கால்டெக் பீவர்ஸ் என்பது இதன் விளையாட்டுக் குழுவின் பெயர்.
# கலிபோர்னியா தொழில்நுட்பக் கழகம்

## குறிப்பிடத்தக்கவர்கள்

இங்கு நோபல் பரிசு பெற்ற 32 நபர்கள் உள்ளனர். இவர்களுள் பழைய மாணவர்கள், ஆசிரியர்கள் உள்ளிட்ட அனைவரும் அடக்கம். இதுதவிர, அமெரிக்க தேசிய அறிவியல், இயற்பியல் கழகங்களில் பரிசு பெற்றோரும் உளர்.  
- கார்ல் ஆண்டர்சன்
- எட்வின் மாக்மில்லன்
- லியோ ஜேம்ஸ் ரெயின்வாட்டர்
- அர்னால்டு ஆர்வில்லி பெக்மன்
- ஆரத்தி பிரபாகர்
ஆகியோர் குறிப்பிடத்தக்கவர்கள் ஆவர்.
# கலிபோர்னியா தொழில்நுட்பக் கழகம்

## மாணவர்கள்

கலிபோர்னியா தொழில்நுட்பக் கழகத்தின் 2012-2013 கல்வி ஆண்டில் 997 பட்டப்படிப்பு மாணவர்கள் மற்றும் 1246 பட்டதாரி மாணவர்கள் பதிவு செய்தனர். இதில் பெண்கள் மொத்த மாணவர் தொகையில் பட்டப்படிப்பு மாணவர்களில் 38% ஆகவும் பட்டதாரி மாணவர்களில் 29% ஆகவும் உள்ளனர். இங்கு சர்வதேசத்தைச் சாராத புதியவர்கள் 68% ஆனோர் கலிபோர்னியா மாநிலத்திற்கு வெளியே இருந்து வருகின்றனர். கலிபோர்னியா தொழில்நுட்பக் கழகத்தின் 2017 ஆம் வருட வகுப்பிற்காக 5.535 விண்ணப்பங்கள் பெறப்பட்டு 584 மாணவர்கள் (10.6%) அனுமதிக்கப்பட்டனர். அத்தோடு 249 மாணவர்கள் தற்போதே பதிவுசெய்துவிட்டனர். முதல் ஆண்டு மாணவர்கள் 'SAT மதிப்பெண்கள் இண்டர்குவார்டைல் எல்லை 2340 வரை 2230 இருந்தது. இங்கு முதல் ஆண்டு மாணவர்களை உள்ளெடுப்பதற்கான இசட் மதிப்பெண் வீச்சானது 2230 தொடக்கம் 2340 வரை உள்ளது. இவர்களுள் 98% ஆனோர் தமது மேல் நிலைப் பள்ளிகளில் முதற் பத்து இடங்களிற்குள் வந்தவர்களாவர்.
# பிரின்ஸ்டன் பல்கலைக்கழகம்

**பிரின்ஸ்டன் பல்கலைக்கழகம்** (*Princeton University*) ஐக்கிய அமெரிக்காவில் நியூ ஜெர்சி பிரின்ஸ்டனில் உள்ள ஒரு தனியார் ஆராய்ச்சி பல்கலைக்கழகம். அமெரிக்க புரட்சி முன் நிறுவப்பட்ட ஒன்பது குடியேற்ற கல்லூரிகள் ஒன்றாகும். ஐவி லீக் கல்வி நிறுவனங்களில் ஒன்றான இது முதலில் எலிசபெத், நியூ ஜெர்சியில் 1746 ல் நியூ ஜெர்சி கல்லூரி என்ற பெயரில் உருவாக்கப்பட்டது, பின்பு 1747ல் நூவார்க் நகருக்கு மாற்றப்பட்டது. பின்னர் 1757 இல் பிரின்ஸ்டன் நகருக்கு இடம்மாற்றப்பட்டு 1896 இல் பிரின்ஸ்டன் பல்கலைக்கழகம் என்று பெயர் மாற்றப்பட்டது.
# இறைவன் பற்றிய பிள்ளைத்தமிழ் இலக்கியங்கள்

தமிழ் இலக்கியத்தில் இறைவனைக் குழந்தையாக உருவகித்துப் பாடப்பட்ட பிள்ளைத்தமிழ் இலக்கியங்கள் இங்கு பட்டியலிடப்பட்டுள்ளன.  
1. அனுமார்ப் பிள்ளைத்தமிழ்
1. ஆண்டவர் பிள்ளைத்தமிழ்
1. இராமாநந்தர் பிள்ளைத்தமிழ்
1. கலைசை செங்கழுநீர் விநாயகர் பிள்ளைத்தமிழ்
1. குற்றாலப் பிள்ளைத்தமிழ்
1. செயங்கொண்ட சோழீசர் பிள்ளைத்தமிழ்
1. சென்னை முருகன் பிள்ளைத்தமிழ்
1. சென்னை விநாயகர் பிள்ளைத்தமிழ்
1. சேயூர் முருகன் பிள்ளைத்தமிழ்
1. திரு விரிஞ்சை முருகன் பிள்ளைத்தமிழ்
1. திருக்குடந்தை வடிவேலன் பிள்ளைத்தமிழ்
1. திருச்செந்தூர் பிள்ளைத்தமிழ்
1. திருத்தணிகைப் பிள்ளைத்தமிழ்
1. திருப்போரூர் முருகன் பிள்ளைத்தமிழ்
1. திருமயிலைச் சிங்கார வேலர் பிள்ளைத்தமிழ்
1. திருமலை முருகன் பிள்ளைத்தமிழ்
1. திருவனந்தைச சுப்பிரமணியர் பிள்ளைத்தமிழ்
1. திருவிடைக்கழி முருகர் பிள்ளைத்தமிழ்
1. திருவிலஞ்சி முருகன் பிள்ளைத்தமிழ்
1. தேவைப் பிள்ளைத்தமிழ்
1. நல்லூர்ச் சுப்பிரமணியர் பிள்ளைத்தமிழ்
1. நவநீத கிருட்டிணன் பிள்ளைத்தமிழ்
1. பழநிப்பிள்ளைத்தமிழ்
1. புதுவைப் பிள்ளைத்தமிழ்
1. முத்துக்குமார சாமி பிள்ளைத்தமிழ்
1. ஸ்ரீ சுப்பிரமணியக் கடவுள் சேத்திரக் கோவை பிள்ளைத்தமிழ்
1. அரும்பாத்தை வேத விநாயகர் பிள்ளைத்தமிழ்
1. ஆயலூர் முருகர் பிள்ளைத்தமிழ்
1. இராகவர் பிள்ளைத்தமிழ்
1. இறசூல் நாயகம் பிள்ளைத்தமிழ்
1. ஏம்பல் ஸ்ரீ முத்தைய சுவாமி பிள்ளைத்தமிழ்
1. கடம்பர் பிள்ளைத்தமிழ்
1. கம்பை முருகர் பிள்ளைத்தமிழ்
1. குருந்தமலை முருகன் பிள்ளைத்தமிழ்
1. கோட்டாற்றுப் பிள்ளைத்தமிழ்
1. கோட்டிமாதவன் பிள்ளைத்தமிழ்
1. சிரவை பிள்ளைத்தமிழ்
1. செந்நற் கொடி சண்முகநாதன் பிள்ளைத்தமிழ்
1. செய்கு தாவூதுவீலி யுல்லா பிள்ளைத்தமிழ்
1. சென்னை மாநகர்க் கந்தசாமி பேரில் பிள்ளைத்தமிழ்
1. சோமசுந்தர மூர்த்தி விநாயகர் பிள்ளைத்தமிழ்
1. திருத்தணிகை சிங்கார வேலர் பிள்ளைத்தமிழ்
1. திருப்பரங்கிரி பிள்ளைத்தமிழ்
1. திருவருணை முருகன் பிள்ளைத்தமிழ்
1. நத்தகறோலியாண்டவர் பிள்ளைத்தமிழ்
1. நத்ஹரொலி ஆண்டவர்கள் பிள்ளைத்தமிழ்
1. நபிகள் நாதர் பிள்ளைத்தமிழ் (1)
1. நபிகள் நாதர் பிள்ளைத்தமிழ் (2)
1. நபிகள் நாயகம் பிள்ளைத்தமிழ்
1. நபிகள் நாயகம் பிள்ளைத்தமிழ்
1. நபிச்சக்கரவர்த்தி நபிகள் நாயகம் பிள்ளைத்தமிழ்
1. நபிசல்லல்லாகு அலைகிவ சல்லம் அவர்கள் பிள்ளைத்தமிழ்
1. நபிநாயாகம் பிள்ளைத்தமிழ் (1)
1. நபிநாயாகம் பிள்ளைத்தமிழ் (2)
1. நாகூர் பிள்ளைத்தமிழ்
1. நாகூர்ப் பிள்ளைத்தமிழ் (2)
1. நாகூர்ப் பிள்ளைத்தமிழ்(1)
1. பத்திராசலம் இராமர் பிள்ளைத்தமிழ்
1. பழநிப் பிள்ளைத்தமிழ்
1. பிள்ளைத் திருநாமம்
1. மயின்மலை பிள்ளைத்தமிழ்
1. முகய்யித்தீன் பிள்ளைத்தமிழ்
1. முகய்யித்தீன் ஆண்டவர் பிள்ளைத்தமிழ்
1. முகய்யீத்தீன் ஆண்டவர் காரணப் பிள்ளைத்தமிழ்
1. மெய்ஞ்ஞானப் பிள்ளைத்தமிழ்
1. வைகுந்த நாதன் பிள்ளைத்தமிழ் (பாண்டி நாடு)  
கு. முத்துராசன் அவர்கள் எழுதிய பிள்ளைத்தமிழ் இலக்கியம், மணிவாசகர் பதிப்பகம். -1984
# திரு விரிஞ்சை முருகன் பிள்ளைத்தமிழ்

**திரு விரிஞ்சை முருகன் பிள்ளைத்தமிழ்** பிள்ளைத்தமிழ் வகையைச் சேர்ந்த சிற்றிலக்கியம். அதன் ஆசிரியர் மார்க்கசகாயர். நூலின் பாட்டுடைத்தலைவன் முருகன்; பாடப்பட்டுள்ள அவனது பருவங்கள் பத்து. 17ம் நுற்றாண்டைச் சேர்ந்த இந்நூலில் உள்ள மொத்தப் பாடல்கள் 101.  
- திரு விரிஞ்சை முருகன் பிள்ளைத்தமிழ்; பதிப்பு: பிள்ளைத்தமிழ்க் கொத்து [ இரண்டாம் புத்தகம்] கழக வெளியீடு. 1964
# சேயூர் முருகன் பிள்ளைத்தமிழ்

**சேயூர் முருகன் பிள்ளைத்தமிழ்**, பிள்ளைத்தமிழ் வகையைச் சேர்ந்த சிற்றிலக்கியம். அதன் ஆசிரியர் அந்தகக் கவி வீர ராகவர். நூலின் பாட்டுடைத்தலைவன் முருகன்; பாடப்பட்டுள்ள அவனது பருவங்கள் பத்து. 17ம் நுற்றாண்டைச் சேர்ந்த இந்நூலில் உள்ள மொத்தப் பாடல்கள் 100.  
- சேயூர் முருகன் பிள்ளைத்தமிழ்; பதிப்பு: குப்புசாமி முதலியார், கற்குளம், பதிப்பாசிரியர். 1902
# முத்துக்குமார சுவாமி பிள்ளைத்தமிழ்

**முத்துக்குமார சுவாமி பிள்ளைத்தமிழ்** என்னும் நூல் பிள்ளைத்தமிழ் வகையைச் சேர்ந்த சிற்றிலக்கியம். அதன் ஆசிரியர் குமர குருபரர். நூலின் பாட்டுடைத்தலைவன் முருகன்; பாடப்பட்டுள்ள அவனது பருவங்கள் பத்து. 17 ஆம் நுற்றாண்டைச் சேர்ந்த இந்நூலில் உள்ள மொத்தப் பாடல்கள் 101. இந்த நூலைப் பாடுதற்கு முருகப் பெருமான் 'பொன்பூத்த குடுமி' என்று அடியெடுத்துக் கொடுத்ததாக இந்தப் பாடலில் சொல்லப்பட்டுள்ளது.  
புள்ளிருக்கு வேளூர் வைத்தீசுவரன் கோயிலில் இருக்கும் முருகன் பெயர் முத்துக்குமாரசாமி.
# முத்துக்குமார சுவாமி பிள்ளைத்தமிழ்

## நூலில் உள்ள சிறப்புச் செய்திகள்

- இந்த முருகனை இவர் 'தீராத வினை தீர்த்த தம்பிரான்' என்கிறார்.
- இங்குள்ள தீர்த்தம் சித்தாமிர்த தீர்த்தம்.
- இதன் விபூதி குண்டத்தில் எழுந்த வெண்சாந்தை எடுத்து உண்பர்.
- சந்தான தீர்க்கத்திலிருந்து மண் எடுத்து உண்பர்.
- முத்துக்குமார சுவாமியைக் காக்கும்படி திருமாலை அழைக்கும்போது 'பச்சைப் பசுங்கொண்டலே' என அழைக்கிறார்.
# முத்துக்குமார சுவாமி பிள்ளைத்தமிழ்

## நூலில் உள்ள சில சிறந்த அடிகள்

செங்கீரைப் பருவம்
:திருக்கோல முடன்ஒரு மணக்கோலம் ஆனவன் செங்கீரை ஆடி யருளே
:செத்துப் பிறக்கின்ற தெய்வங்கள் மணவாள செங்கீரை ஆடி யருளே.  
:குறப்பெண் ...
:தேனூறு கிளவிக்கு வாயூறி நின்றவன் செங்கீரை ஆடி யருளே  
:ஆதி வைத்திய நாத புரிக் குகன் ஆடுக செங்கீரை
# கிரிகோரி போசெல்

**கிரிகோரி இலூயிசு போசெல்** (*Gregory Louis Possehl*) (1941-2011), அமெரிக்காவின் பென்சில்வேனியா பல்கலைக்கழகத்தில் மாந்தவியல் பேராசிரியராக இருந்த்னு ஓய்வு பெற்றவர். அப்பல்கலைக்கழகத்தைச் சேர்ந்த மாந்தவியல், தொல்லியல் பற்றிய அருங்காட்சியகத்தின் ஆசியாவைப்பற்றிய தொகுப்புகளின் பொறுப்பாளராக இருந்தவர் இவர் இந்தியாவிலும், பாக்கித்தானிலும் 1964 முதல் தொடங்கி நடந்த சிந்துவெளி நாகரிகத்து அகழ்வாய்வில் பங்குகொண்டவர். இவர் சிந்துவெளி நாகரிகம் பற்றிய பற்பல நூல்கள், கட்டுரைகளின் ஆசிரியர். இவர் வாசிங்க்டன் பல்கலைக்கழகத்தில் மாந்தவியலில் 1964 ஆம் ஆண்டு இளங்கலைப் பட்டமும், 1967 இல் அதே துறையில் முதுகலை பட்டமும் பெற்றார். பின்னர் 1974 இல் சிக்காகோ பல்கலைக்கழகத்தில் மாந்தவியலில் முனைவர் பட்டம் (பி.எச்.டி) பெற்றார். குசராத்தில் (ரோச்தி, பாபர் கோட், ஒரியோ திம்போ), இராசத்தானில் கிலுண்டு ஆகிய இடங்களில் அகழ்வாய்வு செய்துள்ளார். சனவரி 2007 இல் யுனெசுக்கோ உலக மரபு சுட்டும் இடங்களில் ஒன்றாகக் கருதப்படும், ஓமானில் உள்ள பாட் (Bat) என்னும் இடத்தில் அகழ்வாய்வு தொடங்கினார்.  
சிந்துவெளி நாகரிகத்தின் வழிமரபில் உருவானதே வேதகாலப் பண்பாடு என்னும் கருத்தில் தேர்ச்சி பெற்ற அறிஞர் என இவர் போற்றப்படுகின்றார்.
# கிரிகோரி போசெல்

## இயற்றிய நூல்கள்
Mohenjo-daro and Harappa, in collaboration with Richard H. Meadow and J. Mark
Kenoyer. (Annales Academiae Scientiarum Fennicae, Humaniora 359; Memoirs of the
Archaeological Survey of India, No. 96.) Helsinki: Suomalainen Tiedeakatemia.
Journal of the American Oriental Society 130 (2).  
- Possehl, G. and M. Witzel. Vedic. In: P.N. Peregrine and M. Ember, eds.,
Encyclopedia of Prehistory, Volume 8: South and Southwest Asia.
Published in conjunction with the Human Relations Area Files at Yale
University. Kluwer Academic/Plenum Publishers, New York New York 2003:
391-396
# இலங்கை அரசாங்க சபைத் தேர்தல், 1936

**இலங்கையின் இரண்டாவது அரசாங்க சபைத் தேர்தல்** (*election to the State Council of Ceylon*) 1936 ஆம் ஆண்டு பெப்ரவரி 22 முதல் மார்ச் 7 வரை நடைபெற்றன..
# இலங்கை அரசாங்க சபைத் தேர்தல், 1936

## பின்னணி

முதலாவது அரசாங்க சபை 1935, டிசம்பர் 7 இல் கலைக்கப்பட்டு, புதிய சபைக்கான வேட்பாளர் நியமனப் பத்திரங்கள் 1936, சனவரி 15 இல் ஏற்றுக்கொள்ளப்பட்டன. ஏழு தேர்தல் தொகுதிகளில் வேட்பாளர்கள் போட்டியின்றித் தெரிவு செய்யப்பட்டார்கள். மீதி 41 தொகுதிகளுக்கும் பெப்ரவரி 22 முதல் மார்ச் 7 வரையில் தேர்தல்கள் நடைபெற்றன.  
இத்தேர்தலில் 2,096,654 வாக்காளர்கள் பதிவு செய்யப்பட்டிருந்தனர். வாக்களித்தோர் 1,146,683 (54.69%). வாக்களித்தோர் தொகை குறைவாக இருந்தமைக்கு ஏழு தொகுதிகளில் தேர்தல்கள் இடம்பெறாதது ஒரு காரணம் எனக் கூறப்பட்டது.
# இலங்கை அரசாங்க சபைத் தேர்தல், 1936

## தெரிவு செய்யப்பட்ட உறுப்பினர்கள்

இத்தேர்தலில் ஏழு பேர் போட்டியின்றியும், 43 பேர் தேர்தல் மூலமும் தெரிவு செய்யப்பட்டனர். மேலும் ஏழு பேர் மகா தேசாதிபதியால் நேரடியாக நியமிக்கப்பட்டனர்.
# இலங்கை அரசாங்க சபைத் தேர்தல், 1936

## தெரிவு செய்யப்பட்ட உறுப்பினர்கள்

### போட்டியின்றித் தெரிவானோர்

- களனி, மேற்கு மாகாணம் - டொன் பாரன் ஜெயதிலக
- அனுராதபுரம், வடமத்திய மாகாணம் - எச். ஆர். பிறீமன்
- மட்டக்களப்பு தெற்கு, கிழக்கு மாகாணம் - சின்னக்குட்டி உடையார் கனகரத்தினம்.
- கொழும்பு மத்தி, மேற்கு மாகாணம் - ஏ. ஈ. முனசிங்க, இலங்கை தொழிற் கட்சி.
- கொழும்பு வடக்கு, மேற்கு மாகாணம் - நேசம் சரவணமுத்து.
- அம்பாந்தோட்டை, தெற்கு மாகாணம் - டி. எம். ராஜபக்ச, 17,046 வாக்குகள்.
- அட்டன், மத்திய மாகாணம் - கோ. நடேசையர்.
- மத்துகமை, மேற்கு மாகாணம் - சி. டபிள்யூ. டபிள்யூ. கன்னங்கரா.
- மொரவக்க, தெற்கு மாகாணம் - ஆர். சி. கன்னங்கரா.
- பருத்தித்துறை, வட மாகாணம் - ஜி. ஜி. பொன்னம்பலம்.
- ருவான்வெலை, சபரகமுவா மாகாணம் - என். எம். பெரேரா, லங்கா .
- தலவாக்கலை, மத்திய மாகாணம் - சிதம்பரப்பிள்ளை வைத்திலிங்கம்.
- திருகோணமலை, கிழக்கு மாகாணம் - ஈ. ஆர். தம்பிமுத்து.
- வெலிகமை, தெற்கு மாகாணம் - டேவிட் வணிகசேகரா.
# இலங்கை அரசாங்க சபைத் தேர்தல், 1936

## நியமன உறுப்பினர்கள்

பின்வரும் எட்டு உறுப்பினர்கள் ஆளுநரால் நேரடியாக நியமிக்கப்பட்டனர்:
- எம். ஜே. கேரி (ஐரோப்பியப் பிரதிநிதி)
- எஃப். எச். கிரிபித் (ஐரோப்பியப் பிரதிநிதி)
- எஃப். எச். பார்வித் (ஐரோப்பியப் பிரதிநிதி)
- ஈ. சி. விலியேர்ஸ் (ஐரோப்பியப் பிரதிநிதி)
- டி. பி. ஜாயா (மலாயர்களின் பிரதிநிதி)
- ஐ. எக்ஸ். பெரைரா (இந்தியர்களின் பிரதிநிதி)
- ஏ. ஆர். அப்துல் ராசிக் (சோனகர் பிரதிநிதி)
- ஜி. ஏ. வில்லி (பரங்கியர் பிரதிநிதி)
# மலையாளி (பழங்குடியினர்)

**மலையாளி** (**மலை வேளாளர்**, **மலையாளக் கவுண்டர்**) என்பவர்கள் வட தமிழ்நாட்டில், கிழக்குத் தொடர்ச்சி மலைகளில் வாழுகின்ற பழங்குடியின மக்களாவர். இவர்கள் பொதுவாக தமிழ்நாட்டின் சேர்வராயன் மலை (சேலம்), கொல்லி மலை (நாமக்கல்), பச்சைமலை (திருச்சி), கல்வராயன் மலை (தருமபுரி), ஏலகிரி மலை (திருப்பத்தூர்), சித்தேரி மலை (அரூர்) மற்றும் ஜவ்வாது மலை (திருப்பத்தூர்), (கல்வராயன் மலை) (திருவண்ணாமலை) போன்ற இடங்களில் காணப்படுகின்றனர். இவர்கள் மலைகளில் குடியேறியுள்ளதால், மலைகளை ஆள்பவர் என்னும் பொருளில் நிலப்பகுதி மக்கள் "மலையாளி" என்று அழைக்கின்றனர்.இம்மக்களின் இனப்பெயர் **காராளர்** அல்லது **காராள கவுண்டர்** ஆகும்.  
இம்மக்கள் பழங்குடி பட்டியலில் சேர்க்கப்பட்ட ஆண்டு கி.பி.1956 ல் ஆகும்.  
இம்மக்களின் பேசும் மொழி தமிழாகும். இம்மக்களின் எண்ணிக்கையானது 1962-இற்கு முந்தைய பதிவின்படி ஆத்தூர் வட்டத்தில் 14,000,
சேலம் வட்டத்தில் 10,000, ஊத்தங்கரை வட்டத்தில் 10,000, நாமக்கல் வட்டத்தில் 12,000 என்று இருந்துள்ளது. இம்மலைவாழ் மக்களில் ஒரு சிலர் மலைகளினின்றும் நீங்கி ஓமலூர், ஊத்தங்கரை முதலிய சமவெளி ஊர்களிலும் வாழ்கின்றனர்.
# மலையாளி (பழங்குடியினர்)

## பண்பாடு

இம்மக்கள் உழவுத் தொழிலை நம்பி வாழ்வதிலிருந்தும், காலம்காலமாக தங்கள் பெயரோடு கவுண்டர் என்ற புனைப்பெயரை சேர்த்துக்கொள்வதிலிருந்தும், தொண்டைமண்டலத்திலுள்ள கடவுளான வரதராச பெருமாளயும் (திருமால்), அண்ணமலையாரையும் (சிவன்) தங்கள் குலதெய்வமாக வணங்குவதிலிருந்தும், இவர்கள் அரசியலில் காணப்படும் பதவிகளான பட்டக்காரன், நாட்டார், காரியக்காரர், ஊர்க் கவுண்டர், கங்காணி பொன்ற பதவிகளும் தொண்டை மண்டல வேளாளரில் காணப்படுவதிலிருந்தும் இவர்கள் தொண்டை மண்டலத்திலிருந்து இடம்பெயர்ந்த "வேளாளர்" இனம் என்பது தெளிவாகிறது.
# மலையாளி (பழங்குடியினர்)

## பண்பாடு

### குலம் மற்றும் தெய்வம்

"குலம்" என்பது ஒருவர் தன்னை இன்னோர் வழி வந்தோர் என கூறிக்கொள்ளவும், உறவு முறைகளை அறிந்துகொள்வதற்கும் ஏற்படுத்தப்பட்டதாகும். இக்குலத்தை வைத்துதான் இன்னவன் நமக்கு திருமண உறவு அல்லது பங்காளி உறவு என்பதை தீர்மானிப்பார்கள். ஒரே குலத்தை சேர்ந்தவர்கள் திருமண உறவு வைத்துக்கொள்ளமாட்டார்கள்.  
இவர்களிடமும் பலவகையான குலங்கள் காணப்பட்டாலும், பெரும்பாலும் திருமாலையும், சிவனையும் வழிபடுகின்றனர். இவர்களில் பரவலாக பட்டை (சிவனின் அடையாளம்) போடுபவர்கள் நாமம் (திருமாலின் அடையாளம்) போடுபவர்களிடம் மண உறவு வைத்துகொள்கிறார்கள். முதலில் இவர்கள் தம்மூவர்க்குள் திருமண உறவு வைத்துகொள்ளாமல் இருந்தாலும் தற்பொழுது மண உறவு கொள்கிறார்கள். இவர்களின் குலங்களில் சில,
# மலையாளி (பழங்குடியினர்)

## பண்பாடு

### குலம் மற்றும் தெய்வம்

#### குலங்கள்

சடக்கன், நல்லியாகவனன், நாவூரான், அரசடியான், எடப்பாடியான், பொன்னவரத்தான், சேரடியான், தாலத்தான், கெத்தகன், பன்னிகுடியான், பிலாகாட்டான், தும்புடயான், வாசாண், பூபூச்சுக்கண்ணான், கோமாளி, சோழன், வாண்டையான், வேளக்கவணன், காளித்திகவணன், காடயான், தீத்தி, புதூரான், மொழையான், கோமியான், மோலூரான், குப்பத்தான், நாட்டாண் (நாட்டார் பதவியை வகிப்பவர்கள்), பெரியண்ணன்.
# மலையாளி (பழங்குடியினர்)

## பண்பாடு

### குலம் மற்றும் தெய்வம்

#### குலதெய்வம்

பாலமலைச் சித்தேஸ்வரன், வரதராசப் பெருமாள், சேரடிப் பெருமாள், வாந்தாரைப் பெருமாள், வேப்படிப் பெருமாள், கரிய ராமர், சின்னத் திருப்பதி, அண்ணாமலையார், அரப்பளீஸ்வரர், மொழலை ஈசுவரன், துரௌபதி அம்மன், துர்க்கை அம்மன், காளியம்மன், வட மலையான் ஆகிய தெய்வங்கள் இவர்களின் குல தெய்வங்களில் சில ஆகும். மாரியம்மன் (மழைதெய்வம்) இவர்களுக்கு பொதுவான கடவுள் ஆகும்.  
இச்சமூகத்தினர் அனைவரும் மாசி மாதத்தில் வீட்டுச்சாமி என்ற பெயரில் அவரவர் குல தெய்வ வழிபாடு ஏற்ப ஆடு, கோழி மற்றும் பன்றி ஆகியவற்றை பலியிட்டு முப்பூசை நடத்துகின்றனர். புரட்டாசி மாதம் திருமால் மற்றும் சிவனை விழா கொண்டாடுகின்றனர். அம்மாதத்தில் சிவன் மற்றும் திருமாலை, வழிபடுபவர்கள் பலியிடுவதையும், அசைவ உணவையும் தவிர்த்து விரதம் மேற்கொள்கின்றனர். மாரியம்மனுக்கு பங்குனி மாதத்தில் விழா நடத்துகின்றனர்.
# மலையாளி (பழங்குடியினர்)

## தொழில்

இம்மக்கள், மலையில் குடியேறியபின் உணவுக்காக வேளாண் தொழிலோடு வேட்டைத் தொழிலும் செய்துள்ளனர் என்பது இவர்களின் திருமண சடங்கின்போது கூறப்படும் "வேடன் பொண்டாட்டி இனி காராளன் (உழவன்) பொண்டாட்டி" என்பதிலிருந்து தெரிகிறது.  
நிலப்பகுதியில் உள்ள மக்கள் அனைவரையும் போல் உழவு தொழிலையே நம்பி வாழ்கின்றனர். மலைப் பகுதியில் உள்ள மக்கள் தினை, சாமை, கம்பு, சோளம், வரகு மற்றும் நெல், மிளகு, சீரகம் மற்றும் கடுகு போன்ற பயிர்களை பயிரிடுகின்றனர். குறிப்பாக சேர்வராயன் மலையிலும், கொல்லி மலையிலும் காப்பி, தேக்கு மற்றும் சவுக்கை தோட்டங்களை வைத்துள்ளனர். கொல்லி மலையில் பல வகையான நோய்களைக் குணப்படுத்தும் மூலிகைகள் கொண்டு மருத்துவம் பார்க்கின்றனர்.
# மலையாளி (பழங்குடியினர்)

## கல்வி

இம்மக்களின் கல்வி தரம் சரிவர காணப்படாததால், தமிழக அரசு இவர்களுக்கு பழங்குடி இனத்துக்கு இணையான சலுகைகளை வழங்கியுள்ளது. ஆதலால் இம்மக்கள் கல்வியில் நல்ல முன்னேற்றம் கண்டு அரசின் அனைத்து துறையிலும் காணப்படுகின்றனர்.
# மலையாளி (பழங்குடியினர்)

## அரசியல்

இம்மக்கள் தங்களுடய பிரச்சனைகளை தீர்த்துக்கொள்வதற்கும், ஒழுக்கமுறைகளை கடைப்பிடிப்பதற்கும் ஏனைய இனங்களில் காணப்படுவதைப்போல தங்களுக்குள்ளாகவே அரசியலை வகுத்துக்கொண்டுள்ளனர். அவை பின்வருமாறு,  
1.பட்டக்காரன்
2.நாட்டார்
3.காரியகாரர்
4.ஊர் கவுண்டர்
5.கங்காணி
6.மூப்பன்
# மலையாளி (பழங்குடியினர்)

## அரசியல்

### பட்டக்காரன்

மூன்று அண்ணன் இனத்திலும் ஒவ்வொரு இனத்திற்கும் பொதுவாக பட்டக்காரன் காணப்படுகிறார். இவரே அவ்வினத்தின் மூத்த அதிகாரி ஆவார்.
# மலையாளி (பழங்குடியினர்)

## அரசியல்

### நாட்டார்

இவர் பட்டக்காரருக்கு அடுத்தப்படியாக உள்ள அதிகாரி ஆவார். பல குறிப்பிட்ட கிராமங்களை அல்லது ஊர்களை உள்ளடக்கிய "நாடு" பகுதியைக் கண்காணிக்கும் பொறுப்பு இவருடயது ஆகும். இவர் பட்டக்காரரால் பட்டங்கட்டப்பட்ட பின்னால்தான் நாட்டார் என அழைக்கப்படுகிறார். இந்த பட்டங்கட்டுதல் எனப்படுவது ஒரு பெரிய விழாவாக கொண்டாடப்படுகிறது. மக்கள் அனைவரும் இவ்விழாவிற்கு அழைக்கப்பட்டு, அவர்களின் முன்னால் நாட்டாருக்கு பட்டங்கட்டுதல் நிகழ்ச்சி நடக்கிறது. பின் அனைவருக்கும் அசைவ விருந்து அளிக்கப்படுகிறது.
# மலையாளி (பழங்குடியினர்)

## அரசியல்

### காரியக்காரர்

இவர் நாட்டாருடய உதவியாளர் ஆவார். நாட்டார் இடும் உத்தரவை ஊர் கவுண்டனிடம் கொண்டு செல்வதே இவரின் பணியாகும்.
# மலையாளி (பழங்குடியினர்)

## அரசியல்

### ஊர் கவுண்டர்

இவர் நாட்டாரால் தேர்வு செய்யப்படுகிறார். ஒவ்வொரு ஊரிலும் தனித்தனியாக ஊர்கவுண்டர் தேர்ந்தெடுக்கப்பட்டு அவ்வூரை கண்காணிக்கும் பொறுப்பை பெறுகிறார். நாட்டார் இடும் உத்தரவை ஊரில் அமலாக்குவதே இவரின் வேலை ஆகும்.
# மலையாளி (பழங்குடியினர்)

## அரசியல்

### கங்காணி

இவர் ஊர்கவுண்டரின் உதவியாளர் ஆவார்.
# மலையாளி (பழங்குடியினர்)

## அரசியல்

### மூப்பன்

இவர் கங்காணிக்கு அடுத்த நிலையில் உள்ளார்.
# நியமம் (ஊர்)

**நியமம்** என்னும் சொல் பெருநகரத் தெருக்களில் இருபுறமும் ஓங்கி உயர்ந்து நிற்கும் மாடங்களைக் குறிக்கும்.  
எனினும் சேரநாட்டில் குன்றுகள் சூழ்ந்த பகுதியில் நியமம் என்னும் பெயர் பூண்ட ஊர் ஒன்று இருந்தது எனக் கொள்ள இடமுண்டு.  
இவ்வூரில் கடல், மலை, ஆறு ஆகியவற்றின் வளங்கள் பல்கிக் கிடந்தன.  
இமயவரம்பன் நெடுஞ்சேரலாதன், பல்யானைச் சொல்கெழு குட்டுவன் ஆகியோர் ஆட்சிக் காலத்தில் சேரமன்னர்களின் ஆட்சிக்கு உட்பட்டுச் செல்வச் செழிப்புடன் திகழ்ந்த இந்த ஊரைச் சேரமான், தகடூர் எறிந்த பெருஞ்சேரல் இரும்பொறை போரிட்டு அழிக்கவேண்டிய நிலைமை ஏற்பட்டிருக்கிறது.
# குசானப் பேரரசு

## தொடக்க கால குசானர்கள்

பொ. ஊ. மு. 2ஆம் நூற்றாண்டு முதல் பொ. ஊ. மு. முதலாம் நூற்றாண்டு வரையில் பாக்திரியா மற்றும் சோக்தியானா ஆகிய பகுதிகளில் குசானர்கள் வாழ்ந்ததற்கான சில தடயங்கள் எஞ்சியுள்ளன. அங்கு இவர்கள் சகர்களை இடம் மாற்றினர். சகர்கள் தெற்கு நோக்கி இடம் பெயர்ந்தனர். சில கலச்சயன் சிற்ப சித்தரிப்புகள் சகர்களுக்கு எதிராகச் சண்டையிடும் குசானர்களைச் சித்தரித்துள்ளதாகவும் கூட கருதப்படுகிறது.  
சீனர்கள் முதன் முதலில் இம்மக்களை உயேசி என்று குறிப்பிட்டுள்ளனர். உயேசி மற்றும் குசானர்களுக்கு இடையிலான உறவு முறையானது இன்னும் தெளிவாகத் தெரியாத போதிலும், இவர்கள் குசானப் பேரரசை நிறுவியதாகவும் குறிப்பிட்டுள்ளனர். பான் கூ என்பவரின் *ஆனின் நூலானது* பொ. ஊ. மு. 128இல் பாக்திரியாவை குசானர்கள் (குயே-சுவாங்) பிரித்துக் கொண்டதாகக் குறிப்பிடுகிறது. பான் யே என்பவரின் *பிந்தைய ஆனின் நூலானது* "குசானர்களின் தலைவனான சியூ-சியூ-சுவே (நாணயங்களின் குஜுலா கத்பிசசு) எவ்வாறு குசானப் பேரரசின் பிற உயேசிப் பழங்குடியினங்களை அடி பணிய வைத்ததன் மூலம் இந்தப் பேரரசை நிறுவினான்" என்று குறிப்பிடுகிறது.  
முதன் முதலில் ஆவணப்படுத்தப்பட்ட, முதன் முதலில் தன்னைத் தானே ஒரு குசான ஆட்சியாளராக அறிவித்துக் கொண்டவர் எரையோசு ஆவார். தன்னுடைய நாணயங்களில் கிரேக்க மொழியில் இவர் தன்னைத் தானே "ஏதேச்சதிகாரி" என்று அழைத்துக் கொள்கிறார். மேலும் இவர் வடிவம் மாற்றப்பட்ட மண்டை ஓட்டையும் கூட கொண்டவராகச் சித்தரிக்கப்பட்டுள்ளார். இவர் கிரேக்கர்களின் ஒரு கூட்டாளியாக இருந்திருக்க வாய்ப்பு இருந்துள்ளது. கிரேக்க பாணியிலான நாணயங்களை இவர் அச்சிட்டார். முதல் குசானப் பேரரசன் குஜுலா கத்பிசசின் தந்தையாக இந்த எரையோசு இருந்திருக்க வாய்ப்பு இருந்துள்ளது.  
சீன நூலான *பிந்தைய ஆனின் நூலானது*, இல் சீனப் பேரரசருக்கு சீனத் தளபதி பான் யோங் அனுப்பிய ஓர் அறிக்கையை அடிப்படையாகக் கொண்டு குசானப் பேரரசின் உருவாக்குதல் குறித்த தகவல்களைப் பின்வருமாறு அளிக்கிறது:
# குசானப் பேரரசு

## வேறுபட்ட பண்பாட்டுத் தாக்கங்கள்

### குசானர் கோட்டைகள்

குசானர்களின் ஏராளமான கோட்டைகள், குறிப்பாக பாக்திரியாவில், அறியப்பட்டுள்ளன. கம்பிர் தேபே என்ற இடத்தில் உள்ளதைப் போல எலனியக் கால அரண்களின் மீது இவை பெரும்பாலும் மீண்டும் கட்டமைக்கப்பட்டன. இவை பொதுவாக வில்லாளர்களுக்கென அம்பு வடிவிலான ஓட்டைகளை உடையவையாக உள்ளன.
படிமம்:Staircase, Surkh Kotal, 2–4 century CE.jpg|சுரக் கோதலின் கோயிலும், கோட்டையும்
</gallery>
# குசானப் பேரரசு

## வரலாறு

அண். பொ. ஊ. 30 முதல் அண். பொ. ஊ. 375 வரை சுமார் மூன்று நூற்றாண்டுகள் கொண்ட ஒரு காலத்திற்கு, கிடாரிகளின் படையெடுப்புகள் வரை குசான ஆட்சியாளர்கள் பதிவு செய்யப்பட்டுள்ளனர். தோராயமாக மேற்கு சத்ரபதிகள், சாதவாகனர், மற்றும் குப்தப் பேரரசின் முதலாம் ஆட்சியாளர்களின் அதே காலத்தில் இவர்கள் ஆட்சி செய்தனர்.
# குசானப் பேரரசு

## வரலாறு

### குஜுலா கத்பிசசு (அண். 30 – அண். 80)

குஜுலா கத்பிசசின் இந்தப் படையெடுப்புகள் அநேகமாக பொ. ஊ. 45 மற்றும் 60க்கு இடைப்பட்ட ஒரு காலத்தில் நடந்திருக்க வேண்டும் என்று கருதப்படுகிறது. குசானப் பேரரசுக்கான அடித் தளத்தை இது அமைத்தது. இவரது வழித் தோன்றல்களால் இது வேகமாக விரிவாக்கப்பட்டது.  
குஜுலா நாணயங்களின் ஒரு விரிவான தொடர்ச்சியை வெளியிட்டார். குறைந்தது இரு மகன்களுக்குத் தந்தையானார். முதலாம் மகன் சதஷ்கனன் ஆவான். இவன் இரண்டு கல்வெட்டுகளின் மூலம் மட்டுமே அறியப்படுகிறான். இதில் குறிப்பானது இரபதக் கல்வெட்டு ஆகும். பொதுவாகத் தெரிந்த வரையில் இவன் என்றுமே ஆட்சி செய்யவில்லை. இரண்டாவது மகன் பொதுவாகத் தெரிகின்ற வீமா தக்தோ ஆவான்.  
குஜுலா கத்பிசசு கனிஷ்கரின் கொள்ளுத் தாத்தா ஆவார்.
# குசானப் பேரரசு

## வரலாறு

### வீமா தக்து அல்லது சதஷ்கனன் (அண். 80 – அண். 95)

வீமா தக்தோ (பண்டைய சீனம்: 閻膏珍 *எங்கவோசன்*) இரபதக் கல்வெட்டில் குறிப்பிடப்பட்டுள்ளான். மற்றொரு மகனான சதஷ்கனன் ஓடியின் மன்னனான சேனவர்மனின் ஒரு கல்வெட்டில் குறிப்பிடப்பட்டுள்ளான். வீமா தக்தோ வீமா கத்பிசசு மற்றும் முதலாம் கனிஷ்கருக்கு முன் ஆட்சியில் இருந்தவர் ஆவார். தெற்காசியாவின் வடமேற்குப் பகுதிக்குள் குசானப் பேரரசை இவர் விரிவுபடுத்தினார். கோவு அன்சு குறிப்பிடுவதாவது:
# குசானப் பேரரசு

## வரலாறு

### வீமா கத்பிசசு (அண். 95 – அண். 127)

வீமா கத்பிசசு (குசான மொழி: Οοημο Καδφισης) என்பவர் தோராயமாக பொ. ஊ. 95 முதல் 127 வரை ஆட்சி புரிந்த ஒரு குசானப் பேரரசன் ஆவார். இவர் சதஷ்கனனின் மகன் மற்றும் குஜுலா கத்பிசசின் பேரன் ஆவார். முதலாம் கனிஷ்கரின் தந்தை இவர் தான். இக்குறிப்புகள் இரபதக் கல்வெட்டில் குறிப்பிடப்பட்டுள்ளன.  
வீமா கத்பிசசு பாக்திரியாவில் தனது வெற்றிகளின் மூலம் குசான நிலப்பரப்பை விரிவாக்கினார். நாணயங்கள் மற்றும் கல்வெட்டுக்களின் ஒரு விரிவான தொடர்ச்சியை இவர் வெளியிட்டார். ஏற்கனவே இருந்த தாமிர மற்றும் வெள்ளி நாணயங்களுடன் சேர்த்து இவர் தங்க நாணயங்களையும் வெளியிட்டார்.
# குசானப் பேரரசு

## வரலாறு

### முதலாம் கனிஷ்கர் (அண். 127 – அண். 150)

நான்காவது குசான மன்னனான மகா கனிஷ்கரின் ஆட்சியானது சுமார் 23 ஆண்டுகளுக்கு அண். பொ. ஊ. 127இல் இருந்து நீடித்தது. இவர் அரியணைக்கு வந்த போது, கனிஷ்கர் ஒரு பெரும் நிலப்பரப்பை (கிட்டத் தட்ட ஒட்டு மொத்த வட இந்தியாவையும்), தெற்கே உஜ்ஜைன் மற்றும் குந்தினா வரையிலும், கிழக்கே பாடலிபுத்திரத்தைத் தாண்டியும் ஆண்டார். இரபதக் கல்வெட்டின் படி:  
இவரது நிலப்பரப்பானது இரண்டு தலைநகரங்களில் இருந்து நிர்வகிக்கப்பட்டது: அவை புருசபுரம் (வடமேற்கு பாக்கித்தானில் உள்ள தற்போதைய பெசாவர்) மற்றும் வட இந்தியாவின் உத்தரப் பிரதேசத்திலுள்ள மதுரா. (இராசா தாப்புடன் சேர்த்து) இவர் பெரிய, பண்டைய பட்டிண்டா கோட்டையை (கிலா முபாரக்) இந்திய பஞ்சாபின் நவீன நகரமான பட்டிண்டாவில் கட்டியதற்காகவும் கூட குறிப்பிடப்படுகிறார்.  
குசானர்கள் பாக்ராம் என்ற இடத்தில் ஒரு கோடை கால தலைநகரையும் கூட கொண்டிருந்தனர். இந்த இடம் அக்காலத்தில் கபிசா என்று அறியப்பட்டது. இங்கு கிரேக்கம் முதல் சீனா வரையிலும் இருந்து பெற்ற கலை வேலைப்பாடுகளை உள்ளடக்கிய "பாக்ராம் பொக்கிசமானது" கண்டெடுக்கப்பட்டுள்ளது. இரபதக் கல்வெட்டின் படி, கனிஷ்கர் வீமா கத்பிசசின் மகனும், சதஷ்கனனின் பேரனும், குஜுலா கட்பிசசின் கொள்ளுப் பேரனும் ஆவார். ஆரி பால்கின் சிறந்த ஆய்வை அடிப்படையாகக் கொண்டு கனிஷ்கரின் சகாப்தமானது பொதுவாக 127இல் தொடங்கியது என்று தற்போது ஏற்றுக் கொள்ளப்படுகிறது. கனிஷ்கரின் சகாப்தமானது சுமார் ஒரு நூற்றாண்டுக்கு குசானர்களால் ஒரு நாட்காட்டி போல குறிப்பெடுக்கப் பயன்படுத்தப்பட்டது. குசானப் பேரரசின் வீழ்ச்சி வரை இந்நிலை தொடர்ந்தது.
# குசானப் பேரரசு

## வரலாறு

### குவிஷ்கன் (அண். 150 – அண். 180)

கனிஷ்கரின் இறப்பில் இருந்து முதலாம் வாசுதேவனின் ஆட்சி தொடங்கும் வரை சுமார் 30 ஆண்டுகளுக்கு ஒரு குசானப் பேரரசராகக் குவிஷ்கன் (குசான மொழி: Οοηϸκι, "ஊயிஷ்கி") திகழ்ந்தார். கிடைக்கப் பெறுகின்ற சிறந்த ஆதாரத்தை அடிப்படையாகக் கொண்டு பொ. ஊ. 150ஆம் ஆண்டு இவர் ஆட்சியைத் தொடங்கினார் என்று கருதப்படுகிறது. இவரது ஆட்சிக் காலமானது செலவீனங்களைக் குறைத்து, பேரரசை நிலை நிறுத்தும் ஒரு காலமாகத் திகழ்ந்தது. குறிப்பாக மதுரா நகரத்தின் மீது முனைப்புடன் கட்டுப்பாட்டை செலுத்துவதற்காக இவரது ஆட்சிக் காலத்தின் தொடக்க காலத்தில் இவர் நேரத்தையும், ஆற்றலையும் ஒதுக்கினார்.
# குசானப் பேரரசு

## வரலாறு

### முதலாம் வாசுதேவன் (அண். 190 – அண். 230)

"பெரும் குசானர்களில்" கடைசியானவர் முதலாம் வாசுதேவன் (குசான மொழி: Βαζοδηο "பசோதியோ", சீன மொழி: 波調 "போதியாவோ") ஆவார். கனிஷ்கரின் சகாப்தத்தின் போது ஆண்டு 64 முதல் 98 வரையிலான காலமிடப்பட்ட கல்வெட்டுகள் இவரது ஆட்சிக் காலமானது குறைந்தது பொ. ஊ. 191 முதல் 225 வரை நீடித்தது என்பதைப் பரிந்துரைக்கின்றன. இவர் தான் கடைசி பெரும் குசானப் பேரரசர் ஆவார். இவரது ஆட்சியின் முடிவானது வடமேற்கு இந்தியா வரையிலான சாசானியர்களின் படையெடுப்பு மற்றும் தற்போதைய ஆப்கானித்தான், பாக்கித்தான் மற்றும் வடமேற்கு இந்தியாவில் பொ. ஊ. 240 வாக்கில் குசான-சாசானிய இராச்சியம் அலல்து *குசான்ஷாக்கள்* நிறுவப்பட்டதுடன் ஒத்துப் போகிறது.
# குசானப் பேரரசு

## வரலாறு

### வசிஷ்கன் (அண். 247 – அண். 267)

வசிஷ்கன் என்பவன் இரண்டாம் கனிஷ்கனைத் தொடர்ந்து ஒரு 20 ஆண்டு ஆட்சிக் காலத்தைக் கொண்டிருந்ததாகத் தோன்றுகிற ஒரு குசானப் பேரரசன் ஆவான். இவனது ஆட்சியானது மதுராவிலும், காந்தார தேசத்திலும், தெற்கே சாஞ்சி (விதிசாவுக்கு அருகில்) வரையிலும் கூட பதிவு செய்யப்பட்டுள்ளது. இங்கு இவனது பெயரையுடைய பல கல்வெட்டுகள் கிடைக்கப் பெறுகின்றன. இவை ஒரு சாத்தியத்திற்குரிய வகையியே இரண்டாம் கனிஷ்கனின் சகாப்தத்தின் ஆண்டு 22 ("வக்சுசனனின்" சாஞ்சி கல்வெட்டு - அதாவது வசிஷ்க குசானன்) மற்றும் ஆண்டு 28 (வசஸ்கனின் சாஞ்சி கல்வெட்டு - அதாவது வசிஷ்கன்) ஆகியவற்றுக்குக் காலமிடப்படுகின்றன.
# குசானப் பேரரசு

## வரலாறு

### சிறு குசானர்கள் (பொ. ஊ. 270 – 350)

மேற்கு (குசான-சாசானிய இராச்சியத்திடம் பாக்திரியாவை இழந்தது) மற்றும் கிழக்கில் (குப்தப் பேரரசிடம் மதுராவை இழந்தது) ஆகிய நிலப்பரப்பு இழப்புகளைத் தொடர்ந்து பல்வேறு சிறு குசானர்கள் அறியப்படுகின்றனர். தக்சசீலத்தைத் தங்களது தலைநகராகக் கொண்டு பஞ்சாப் பகுதியை உள்ளூர் அளவில் இவர்கள் ஆண்டனர். இம்மன்னர்கள் இரண்டாம் வாசுதேவன் (270 – 300), மாகி (300 – 305), சாகா (305 – 335) மற்றும் கிபுனாடா (335 – 350) ஆகியோராவர். இவர்கள் அநேகமாகக் குப்தப் பேரரசுக்கு திறை செலுத்தியவர்களாக இருந்திருக்க வாய்ப்பிருந்துள்ளது. குசான ஆட்சியின் கடைசி எஞ்சியவற்றை கிடாரிகள் படையெடுப்பின் மூலம் அழித்தது வரை இந்நிலை தொடர்ந்தது.
# குசானப் பேரரசு

## குசான தெய்வங்கள்

, பொ. ஊ. 2ஆம் நூற்றாண்டு]]
காணிக்கை அளிக்கும் குவிஷ்கன் என்று கூறப்படும் குசான இளவரசன்.]]
லிங்கம், அண். பொ. ஊ. 2ஆம் நூற்றாண்டு]]
குசான சமய வழிபாடானது மட்டு மீறிய அளவுக்கு வேறுபட்ட கடவுள்களைக் கொண்டிருந்தது. தங்கம், வெள்ளி மற்றும் தாமிரத்தால் செய்யப்பட்ட இவர்களது நாணயங்களின் மூலம் இது தெரிய வருகிறது. இந்த நாணயங்கள் 30க்கும் மேற்பட்ட வேறுபட்ட கடவுள்களைக் கொண்டுள்ளன. இவை பெரும்பாலும் இவர்களின் சொந்த ஈரானிய, மேலும் கிரேக்க மற்றும் இந்தியக் கடவுள்களையும் கொண்டிருந்தன. குசான நாணயங்கள் குசான மன்னர்கள், புத்தர் மற்றும் இந்தோ-ஆரிய மற்றும் ஈரானியக் கடவுள்களின் உருவங்களைக் கொண்டிருந்தன. கிரேக்கப் பெயர்களுடன் கிரேக்க தெய்வங்கள் தொடக்க கால நாணயங்களில் பிரதிநிதித்துவப்படுத்தப்பட்டுள்ளன. கனிஷ்கரின் ஆட்சியின் போது நாணயங்களில் பயன்படுத்தப்பட்ட மொழியானது பாக்திரியமானது. எனினும், அனைத்து மன்னர்களுக்கும் கிரேக்க எழுத்து முறையே பின்பற்றப்பட்டது. குவிஷ்கருக்குப் பிறகு இரண்டு தெய்வங்கள் மட்டுமே நாணயங்களின் தோன்றுகின்றனர்: அவர்கள் *அர்தோக்சோ* மற்றும் *ஒயேசோ* ஆவர்.  
நாணயங்களில் காட்டப்பட்டுள்ள ஈரானிய தெய்வங்கள்:
- *அர்தோக்சோ* (Αρδοχþο): அசி வங்குகி
- *அசேயிக்சோ* (Aþαειχþo, "சிறந்த நன்னடத்தை"): அசா வகிஷ்டா
- *அத்சோ* (Αθþο, "அரச நெருப்பு"): அதர்
- *நனா* (Νανα, Ναναια, Ναναϸαο): ஆசிய *நனா*, சோக்திய *நினி*, அனகிதா ஆகியவற்றின் வேறுபாடுகள் சியுசு
- *எளியோசு* (Ηλιος): ஈளியோசு
- *எபேசுதோசு* (Ηφαηστος): எப்பெசுடசு
- *ஓ நெந்தோ* (Οα νηνδο): நைக்கே
- *சளீன்* (Ϲαληνη): செளீன்
- *அனேமோசு* (Ανημος): அனேமோசு
- *எராகிளோ* (Ηρακιλο): ஹெராக்கிள்ஸ்
- *சரபோ* (Ϲαραπο): கிரேக்க-எகிப்தியக் கடவுள் சரபிசு  
நாணயங்களில் பிரதிநிதித்துவப்படுத்தப்பட்டுள்ள இந்திய தெய்வங்கள்:
- *போத்தோ* (Βοδδο): புத்தர்
- *சாகமனோ போத்தோ* (Ϸακαμανο Βοδδο): சாக்கியமுனி புத்தர்
- *மெத்ரகோ போத்தோ* (Μετραγο Βοδδο): போதிசத்துவர் மைத்திரேயர்
- *மாசேனோ* (Μαασηνο): மகாசேனன்
- *ஸ்கந்தோ-கொமாரோ* (Σκανδο-kομαρο): ஸ்கந்தன்-குமரன்
- *பிசாகோ*: விசாகா ஆனால் சிவனுடன் இணைக்கப்பட்ட அவெஸ்தா வாயுவாகவும் கூட அடையாளப்படுத்தப்படுகிறது.
- குவிஷ்கனின் இரண்டு தாமிர நாணயங்கள் "கணேசா" என்ற எழுத்துக்களைக் கொண்டுள்ளன. எனினும், தும்பிக்கையுடைய கணேசரின் பொதுவான வடிவத்தைச் சித்தரிப்பதற்குப் பதிலாக பின் புறமாக இழுக்கப்பட்ட ஒரு முழு நீள வில்லை அம்புடன் வைத்திருக்கும் ஒரு வில்லாளரின் உருவத்தைக் பிரதிநிதித்துவப்படுத்தியுள்ளது. இது உருத்திரனின் ஒரு பொதுவான சித்தரிப்பாகும். ஆனால், இந்த இரு நாணயங்களையும் ஒப்பிடும் போது இவர் பொதுவாக சிவனை பிரதிநிதித்துவப்படுத்துவதாகக் கருதப்படுகிறது.
# குசானப் பேரரசு

## குசானர்களும், பௌத்தமும்

, புத்தர் அவலோகிதர், மற்றும் ஒரு பௌத்தத் துறவி. ஆண்டு 2ஆம்-3ஆம் நூற்றாண்டு, இடம் சோதோரக்.]]  
தாங்கள் இடம் மாற்றிய இந்தோ-கிரேக்க இராச்சியத்தின் கிரேக்க-பௌத்தப் பாரம்பரியங்களைக் குசானர்கள் பெற்றனர். பௌத்த நிலையங்களுக்கு இவர்களின் புரவலமானது ஒரு வணிக சக்தியாக இவர்கள் வளர்வதற்கு அனுமதியளித்தது. முதலாம் நூற்றாண்டின் நடுப் பகுதி மற்றும் 3ஆம் நூற்றாண்டின் நடுப் பகுதிக்கு இடையில் குசானர்களால் புரவலத் தன்மை பெற்ற பௌத்தமானது சீனா மற்றும் பிற ஆசிய நாடுகளுக்குப் பட்டுப் பாதை வழியாக விரிவடைந்தது.  
காஷ்மீரில் ஒரு மகா பௌத்த மாநாட்டைக் கூட்டியதற்காகப் பௌத்தப் பாரம்பரியத்தில் கனிஷ்கர் புகழ் பெற்றுள்ளார். இப்பகுதியில் இவரது முந்தைய ஆட்சியாளர்களுடன், இந்தோ-கிரேக்க மன்னன் மெனாந்தர் (மிலிந்தன்) மற்றும் இந்தியப் பேரரசர்களான அசோகர் மற்றும் ஹர்ஷவர்தனர் ஆகியோருடன் பௌத்ததால் அதன் மகா கொடையாளர்களில் ஒருவராகக் கனிஷ்கர் கருதப்படுகிறார்.  
பொ. ஊ. முதலாம் நூற்றாண்டின் போது பௌத்த நூல்கள் உற்பத்தி செய்யப்பட்டு, துறவிகள் மற்றும் அவர்களது வணிகப் புலவர்களால் எடுத்துச் செல்லப்பட்டன. மேலும், சீனா மற்றும் ஆசியாவின் பிற பகுதிகளில் இருந்து சென்ற இந்த நில வழிகளின் பக்கவாட்டில் மடாலயங்களும் நிறுவப்பட்டன. பௌத்த நூல்களின் முன்னேற்றத்துடன் இது ஒரு புதிய எழுத்து மொழியான காந்தாரம் உருவாகக் காரணமானது. காந்தாரமானது கிழக்கு ஆப்கானித்தான் மற்றும் வடக்கு பாக்கித்தானை உள்ளடக்கியிருந்தது. காந்தாரி மொழியை உள்ளடக்கிய பல பௌத்த நீண்ட தாள் சுருள்களை அறிஞர்கள் கண்டெடுத்துள்ளதாகக் கூறப்படுகிறது.  
குவிஷ்கரின் ஆட்சிக் காலமானது அமிதாப புத்தர் குறித்து முதன் முதலாக அறியப்பட்ட கல்வெட்டு ஆதாரத்துடன் ஒத்துப் போகிறது. ஓர் 2ஆம் நூற்றாண்டு சிலையின் அடிப் பகுதியில் இது குறிப்பிடப்பட்டுள்ளது. இச்சிலை கோவிந்தோ நகரில் கண்டெடுக்கப்பட்டது. இது தற்போது மதுரா அருங்காட்சியகத்தில் உள்ளது. இச்சிலையானது "குவிஷ்கரின் ஆட்சியின் 28ஆம் ஆண்டிற்குக்" காலமிடப்பட்டுள்ளது. ஒரு வணிகர்களின் குடும்பத்தால் "அமிதாப புத்தருக்காக" அர்ப்பணிக்கப்பட்டுள்ளது. குவிஷ்கரே மகாயன பௌத்தத்தைப் பின்பற்றினார் என்பதற்கு சில ஆதாரங்களும் கூட உள்ளன. ஆசுலோ மற்றும் இலண்டனில் வைக்கப்பட்டுள்ள தனியார் கையெழுத்துப் பிரதி சேகரிப்பான சோயேன் சேகரிப்பில் உள்ள ஒரு சமசுகிருத கையெழுத்துப் பிரதியின் துணுக்கில் "மகாயன பௌத்தத்தை நேர் வழியில்" செலுத்தியவர் குவிஷ்கர் என்று குறிப்பிடப்பட்டுள்ளது.  
12ஆம் நூற்றாண்டு வரலாற்று நூலான *இராஜதரங்கிணி* குசான மன்னர்களின் ஆட்சி மற்றும் பௌத்தத்திற்கு அவர்களது கொடை ஆகியவற்றை விளக்கமாகக் குறிப்பிடுகிறது: